|  |  |
| --- | --- |
| **1. NAPIREND** | **Ügyiratszám** BSZ/ - /2022. |

**ELŐTERJESZTÉS**

a Képviselő-testület **2022. március 18-i** nyilvános ülésére

|  |  |
| --- | --- |
| **Tárgy:** | **Döntés az önkormányzat analitikus nyilvántartás főkönyvi nyilvántartás egyezőségéről a tárgyi eszközök vonatkozásban** |
| **Előterjesztő:** | Bíró Imre polgármester |
| **Előkészítette:** | Parrag Éva pénzügyi ügyintéző |

**TISZTELT KÉPVISELŐ-TESTÜLET!**

A Magyar Államkincstár a 2020-21 években vizsgálta Balatonszepezd Község Önkormányzatát szabályszerűségi és pénzügyi ellenőrzés keretében. A Kincstár felszólította a Zánkai Közös Önkormányzati Hivatalt Balatonszepezd Község Önkormányzatának a tárgyi eszközök analitikus nyilvántartásának és a tárgyi eszközök mérleg tételeinek esetében a főkönyvi könyvelés és az analitikus nyilvántartások közti egyeztetés elvégzésére, továbbá a fellelt eltérések alátámasztására.

Az önkormányzat, mint tulajdonos által a Földhivatali nyilvántartásból lekért tulajdoni lapokon szereplő helyrajzi számok az analitikus nyilvántartásban (ASP KATI rendszer) is megtalálhatóak. Az analitika 2017.12.31-i ingatlanvagyon-kataszter záró állománya és a 2018.01.01-i ASP KATI tárgyi eszköz nyilvántartásából származó nyitó adatai megegyeznek. A 2021. december 31. napjával a ASP KATI rendszer és az ingatlanvagyon-kataszter értékei szintén megegyeznek.

Az analitikában szereplő ingatlanok bruttó értéke 2021. december 31. napjával összesen **7.444.551 Ft** összeggel meghaladják a főkönyvben szereplő összeget. Az ingatlanok értékcsökkenése összesen **43.089.295 Ft** összeggel kevesebb, mint az analitikus nyilvántartásban. Ez eltérés már 2017-től kezdődően is fennállt. A Kincstár kötelezte az önkormányzatot ezen könyvelési eltérések kijavítására. Megállapítható, hogy a ASP KATI rendszerben felelhető adatokat kell irányadónak tekinteni és a főkönyvi könyvelésben kell az eltérést korrigálni.

A mérleg alátámasztást minden évben, legkésőbb a mérlegkészítés időpontjáig kell elkészíteni, úgy, hogy a mérlegsorok tételei egyértelműen beazonosíthatóak legyenek. A tárgyi eszközök tekintetében az ASP KATI tárgyi eszköz nyilvántartó moduljából évzárást követően nyomtatott listák jelentik a mérlegsorok alátámasztását. Az analitikus és a főkönyvi eltérés helyrehozatalának módja az analitikus nyilvántartásban szereplő főkönyvi számoknak megfelelő könyvelés a felhalmozott eredménnyel szemben (FKV 414).

A gépek, a berendezések, illetve a felszerelések tényleges leltározása során leltározott eszközök az analitikában átvezetésre kerültek. Az analitikus nyilvántartás és a főkönyvi nyilvántartás közötti eltérés különbségét a gépek, berendezések, felszerelések bruttó értékénél 358.628 Ft-tal, illetve az értékcsökkenés összegét összesen 1.749.347 Ft-tal kell korrigálni.

Balatonszepezd Község Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 10/2020. (XI.30.) önkormányzati rendelet 6. § (2) bekezdés a) pontja alapján az önkormányzati vagyon nyilvántartása az ingatlanvagyon-kataszterben valósul meg. A számviteli valódiság alapelvének megfelelése érdekében jelen előterjesztés szerinti könyvelési korrekciók elvégzendőek.

Kérem a Tisztelt Képviselő-testületet, hogy az előterjesztést megvitatni, és a határozati javaslatot elfogadni szíveskedjék.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzata Képviselő-testülete a szükséges mérleg alátámasztás miatti egyezőség érdekében a könyvelés korrekciójának a főkönyvben 2021. december 31-i dátummal történő elvégzéséhez hozzájárul az alábbiak szerint:* az ingatlanok bruttó értéke 7.444.551 Ft összeggel csökkentésre kerül
* ingatlanok értékcsökkenése összesen 43.089.295 Ft összeggel növelésre kerül
* a gépek, a berendezések, illetve a felszerelések bruttó értéke 358.628 Ft összeggel növelésre kerül
* a gépek, a berendezések, illetve a felszerelések értékcsökkenése összesen 1.749.347 Ft összeggel növelésre kerül

Felkéri a jegyzőt, hogy a fenti egyezőség helyreállításáról gondoskodjon.**Határidő:** azonnal**Felelős:** polgármester |

Balatonszepezd, 2022. március 10.

 **Bíró Imre**

polgármester